नई दिल्‍ली। प्रधानमंत्री 11 और 12 मई को नेपाल के दो दिवसीय दौरे पर होंगे। अपने नेपाल दौरे पर पीएम मोदी काठमांडू,जनकपुर और मुक्तिनाथ मंदिर के लिए खास तोहफों का ऐलान करने वाले हैं। नेपाल के अखबार काठमांडू पोस्‍ट के मुता‍बिक पीएम मोदी 11 मई को जनकपुर में होंगे और यहां पर हो सकता है पीएम जनकपुर को भारत के रामायण सर्किट में शामिल हो सकता है। पीएम मोदी का नेपाल दौरा पूरी तरह से धार्मिक दौरा होगा और इस दौरान किसी भी डील पर हस्‍ताक्षर नहीं होंगे। मोदी साल 2014 में पीएम बने थे और यह उनका तीसरा नेपाल दौरा है। मोदी के इस दौरे की शुरुआत काठमांडू से न होकर जनकपुर से होगी।